-บรรยากาศ-
ทางร้านเปิดบริการทั้งภายในและภายนอกร้าน ด้านหน้าร้านจะรองรับลูกค้าที่สูบบุหรี่ค่ะ ส่วนภายในร้านเป็นประตูกระจก มีโต๊ะเก้าอี้วางทั้งสองฝั่งของผนัง ตกแต่งเรียบๆค่ะ

-เมนู-
อาหารจีน อาหารจานเดียว บาร์บีคิวที่ทางร้านย่างให้ และเครื่องดื่ม

-อาหารที่สั่ง-
1. “French Bean with Pork” (8.8 SGD หรือประมาณ 211 บาท) ถั่วแขกสีเขียวผัดกับกระเทียมและไชโป๊วสับชิ้นเล็ก ปรุงรสด้วยซอสปรุงรส และเกลือ ถั่วกรุบๆนุ่มๆผัดมารสเค็มๆหอมๆ ทานกับข้าวสวยร้อยๆ อร่อยดีค่ะ
2.*** “Stir Fried Chicken” (13.8 SGD หรือประมาณ 331 บาท) ไก่ส่วนน่องหั่นมาเป็นชิ้นกำลังทานผัดกับพริกเมล็ดยาว รสเผ็ดนิดๆค่ะ ตัวไก่นุ่มๆรสออกเค็มๆเผ็ดนิดๆ มีพริกให้ทานเพิ่มความกรุบกรอบค่ะ อร่อยดี
3.*** “Spicy Pickled Fish” (22.8 SGD หรือประมาณ 547 บาท) มาถึงเมนูปลาที่ทางร้านเสิร์ฟแบบหม้อไฟ เป็นตัวปลาขนาดกลางทอดที่ถูกรองด้วยแตงและถั่วงอกหัวโตกรอบๆ ตัวน้ำเป็นสีส้มๆ มีน้ำมันพริกลอยอยู่รอบๆ โรยด้วยผักชี ต้นหอม และพริกค่ะ เนื้อปลาสดหวานดี น้ำซุปรสออกเผ็ดนำ ทานแรกๆเหมือนขาดเค็มไปหน่อย แต่ทานไปเรื่อยรสเริ่มออกค่ะ ทานร้อนๆอร่อยเลย

-บริการ-
ภายในร้านจะมีคุณลุงคนนึงคอยรับออเดอร์ และเสิร์ฟ เดินไปเดินมา บริการลูกค้าด้วยหน้าตายิ้มแย้มใจดีค่ะ อาหารรอไม่นานมาก

-การเดินทาง- 
ร้านอยู่ที่ 133 Tyrwhitt Road Singapore 207554 สามารถเดินทางได้ด้วยรถไฟฟ้าสถานี Lavender ออกฝั่งตรงข้ามทางออกไปยังตึก IC (ออกฝั่งซ้ายมือ) แล้วเดินไปยังถนน Tyrwhitt จนสุดถนน ประมาณ 700-800 เมตร จะสังเกตเห็นร้านตรงหน้าค่ะ

-ที่จอดรถ- 
สามารถจอดรถได้ข้างทางบริเวณรอบๆร้าน

KiMCHi WaSaBi
19/03/2015